CELEX: 62019TN0583
Language: el
Date: 2019-08-23 00:00:00
Title: Υπόθεση T-583/19: Προσφυγή της 23ης Αυγούστου 2019 – Electrolux Home Products κατά EUIPO – D. Consult (FRIGIDAIRE)

14.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 348/18
            
         
      Προσφυγή της 23ης Αυγούστου 2019 – Electrolux Home Products κατά EUIPO – D. Consult (FRIGIDAIRE)
      (Υπόθεση T-583/19)
      (2019/C 348/19)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Electrolux Home Products, Inc. (Charlotte, Βόρεια Καρολίνα, Ηνωμένες Πολιτείες) (εκπρόσωπος: P. Brownlow, Solicitor)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: D. Consult (Wattignies, Γαλλία)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σήματος: Η προσφεύγουσα ενώπιον του Γενικού Δικαστηρίου
      
         Επίδικο σήμα: Λεκτικό σήμα της Ευρωπαϊκής Ένωσης FRIGIDAIRE – Υπ’ αριθ. 71 241 σήμα της Ευρωπαϊκής Ένωσης
      
         Διαδικασία ενώπιον του EUIPO: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του πέμπτου τμήματος προσφυγών του EUIPO της 17ης Ιουνίου 2019 στην υπόθεση R 166/2018-5
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να ακυρώσει την υπ’ αριθ. 11921 C απόφαση του τμήματος ακυρώσεων της 23ης Νοεμβρίου 2017 περί ανακλήσεως του σήματος της Ευρωπαϊκής Ένωσης όσον αφορά στεγνωτήρια ρούχων, πλυντήρια ρούχων και πιάτων και κουζίνες·
               
            
                  —
               
               
                  να διατηρήσει την καταχώριση του σήματος της Ευρωπαϊκής Ένωσης όσον αφορά στεγνωτήρια ρούχων, πλυντήρια ρούχων και πιάτων και κουζίνες·
               
            
                  —
               
               
                  να καταδικάσει το καθού στα δικαστικά έξοδά του καθώς και στα έξοδα της προσφεύγουσας.
               
            
         Προβαλλόμενοι λόγοι
      
      
                  —
               
               
                  Το τμήμα προσφυγών εφάρμοσε εσφαλμένα τον νόμο διαπιστώνοντας ότι η χρήση του σήματος της Ευρωπαϊκής Ένωσης, όπως αποδεικνύεται από τις πωλήσεις στεγνωτήριων ρούχων, πλυντηρίων ρούχων, πλυντηρίων πιάτων και κουζινών εκ μέρους της προσφεύγουσας στις στρατιωτικές βάσεις των ΗΠΑ στη Γερμανία και στο Βέλγιο, δεν ισοδυναμούσε με χρήση του σήματος της Ευρωπαϊκής Ένωσης για τους σκοπούς του άρθρου 58 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Το τμήμα προσφυγών εφάρμοσε εσφαλμένα το άρθρο 58 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, διότι δεν έλαβε υπόψη την προσκομισθείσα από την προσφεύγουσα απόδειξη χρήσης υπό τη μορφή των πωλήσεων προς την Johann Fouquet GmbH κατά την εξέταση της συνολικής χρήσης του σήματος της Ευρωπαϊκής Ένωσης εκ μέρους της προσφεύγουσας όσον αφορά τα στεγνωτήρια ρούχων, τα πλυντήρια ρούχων και πιάτων και τις κουζίνες·
               
            
                  —
               
               
                  Το τμήμα προσφυγών εφάρμοσε εσφαλμένα το άρθρο 58 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου διότι δεν έλαβε υπόψη την προσκομισθείσα από την προσφεύγουσα απόδειξη χρήσης υπό τη μορφή της χρήσης στα κοινωνικά δίκτυα κατά την εξέταση της συνολικής χρήσης του σήματος της Ευρωπαϊκής Ένωσης εκ μέρους της προσφεύγουσας όσον αφορά τα στεγνωτήρια ρούχων, τα πλυντήρια ρούχων και πιάτων και τις κουζίνες.